શહેરના નારણપુરા અને વાડજના સંયુક્ત પોલીસ સ્ટેશનમાં આજકાલ કૂતરાંઓનું રાજ થઇ ગયું છે. પોલીસ સ્ટેશનમાં કૂતરાંઓ રખડતાં જોવા મળી રહ્યાં છે. પોલીસ સ્ટેશનમાં પ્રવેશતાંની સાથે જ કૂતરાંઓ સ્વાગત માટે ઊભાં હોય છે. ઉપરાંત પ્રથમ માળે જવાની સીડી પર પણ કૂતરાં બેસી જાય છે. પોલીસ સ્ટેશનમાં આવતા ફરિયાદીઓને પણ અનેક મુશ્કેલીઓ પડી રહી છે. પોલીસ સ્ટેશનમાં ફરજ બજાવતા કર્મચારીઓ રખડતાં કૂતરાંને જુએ છે છતાં પણ પોલીસ સ્ટેશનમાંથી કાઢવાની તસ્દી લેતા નથી. વાડજ-નારણપુરા પોલીસ સ્ટેશન કૂતરાં માટે હવે આશ્રય‌સ્થાન બની ગયું લાગે છે.